**PURENNANOHJAIN**

Purennanohjainta käytetään oikomishoidossa yleensä purennankehityksen varhaisessa vaiheessa. Ohjaimen tunnollisella käytöllä voidaan ehkäistä pahemman purentavirheen kehittyminen ja jopa välttyä isommalta oikomishoidolta.

Hoidon kesto on yksilöllinen riippuen alkuperäisestä tilanteesta ja vasteesta hoidolle. Useimmiten kojetta käytetään 2-8 vuotta.

Koje kontrolloidaan hammashoitolassa 3-12 kk välein.

Ohjaimella vaikutetaan hampaiden asentoihin ja leukojen kasvuun. Sillä pyritään poistamaan sormien, kielen tai huulen purennalle haitallisia tapoja ja siten normalisoimaan hampaiden asentoja.

Ohjainta käytetään pääasiassa öisin. **Hoidon alussa kojetta kannattaa käyttää myös päivisin niin paljon kuin mahdollista, jotta yöpito alkaa sujumaan.** Kun koje alkaa pysyä yöt suussa, voi päiväpidon yleensä jättää pois.

Aluksi hampaisiin voi tulla arkuutta, mutta tämä menee alkuvaiheen jälkeen ohi, kun kojetta vaan käytetään ahkerasti.

Säilytä kojetta kotelossa ja pidä huoli etteivät koirat ja kissat pääse siihen käsiksi. Kadonneen tai huolimattomuuden vuoksi rikkoutuneen kojeen tilalle joudut ostamaan uuden kojeen itse.

Koje asetetaan suuhun opetetulla tavalla ja alaleukaa tuodaan hieman eteenpäin, jotta alahampaat osuvat niille tarkoitettuihin koloihin. Hampailla puristetaan kojetta sen verran, että etuhampaat menevät kojeen pohjaan saakka. Sivuttaista, sahaavaa liikettä koje suussa ei saa tehdä ettei se rikkoudu.

Koje huuhdellaan aamuisin lämpimän veden alla huolellisesti ja laitetaan päiväksi rasiaan. Kojeen voi silloin tällöin nopeasti kiehauttaa vedessä.

Muistathan ottaa **kojeen aina mukaasi** hoitolaan ja **saapua varatuille ajoille** jottei hoito pitkittyisi.

Jos koje alkaa painamaan, ota viipymättä yhteys hammashoitolaasi.

Kuusiolinna Terveyden hammashoitolat

Alavus, Kuortane, Töysä 06-2525 7982

Ähtäri, Soini 06-2525 7271